Det drejer sig om en 20-årig mand, der afsoner en fængselsdom for tyveri. - Han meldte sig selv på politigården i Aalborg i fredags, oplyser vicepolitikommissær Jens Erik Poulsen fra Nordjyllands Politi. Politiet pågreb to fanger kort efter flugten, og tilbage på fri fod er nu kun en 17-årig mand, der afsoner en dom for røveri. Han har tidligere ringet til politiet og sagt, at han vil melde sig en gang efter jul. Men det er endnu ikke sket. De fire fanger flygtede fra arresten i Hjørring ved at true en fængselsbetjent og låse ham inde. Også en anden fængselsbetjent, der var på vagt, blev truet med vold, og fangerne tvang nøglerne fra ham.
Endnu en af de fire fanger, der kort før jul flygtede fra arresten i Hjørring, er tilbage bag lås og slå, oplyser P4 Nordjylland.